Z A P I S N I K
26. sjednice Vijeća Mjesnog odbora Šestine (u daljnjem tekstu: Vijeće),
održane u srijedu, 5. srpnja 2023. 
u prostorijama Mjesne samouprave Šestine, Šestinski trg 10,
s početkom u 17:00 sati


NAZOČNI ČLANOVI VIJEĆA:
Danijel Jagušt, Jadranka Apostolovski, Kruno Vuk, Lorena Malec Mlinarić 

ODSUTNI ČLANOVI VIJEĆA:
Mladen Kljaić, Maja Pleić, Jure Tomičić

OSTALI PRISUTNI:
Igor Perak, GU za mjesnu samoupravu

Predsjedava: Kruno Vuk, predsjednik Vijeća. 
Zapisnik vodi: Kruno Vuk

Predsjednik konstatira da je nazočno 4 od ukupno 7 članova Vijeća, što znači da Vijeće može pravovaljano odlučivati te otvara 26. sjednicu Vijeća Mjesnog odbora Šestine.
Sjednici prisustvuje kao gost predstavnik stručne službe g. Igor Perak, stručni referent.

Vijeće jednoglasno prihvaća zapisnik 25. sjednice Vijeća, održane 21. lipnja 2023. godine. 
Na prijedlog predsjednika Vijeće jednoglasno dopunjuje i utvrđuje sljedeći dnevni red:



DNEVNI RED:


1. [bookmark: _Hlk140219023]Prihvaćanje Godišnjeg izvještaja i tekuća problematika 
1. Pitanja, prijedlozi i obavijesti



Ad.1. Prihvaćanje Godišnjeg izvještaja i tekuća problematika

Predsjednik Vijeća otvara točku dnevnog reda o tekućoj problematici, daje na glasanje izvještaj te otvara raspravu o već dugo aktualnim problemima. 
· jednoglasno se prihvaća Godišnji izvještaj o izvršenju financijskog plana za 2022.g.
· Predsjednik obavještava o početku radova na asfaltiranju spojnog puta ulica Kelkovići i Potočani od 10. srpnja

Igor Perak priopćuje o projektu Grada – Ozelenimo Zagreb –sadnjom 7000 stabala na gradskim
zemljištima







Ad.2. Pitanja, prijedlozi i obavijesti

Predsjednik obavještava članove Vijeća o aktivnostima od posljednje sjednice Vijeća te kao i dobivenim dopisima od mjesne samouprave te odgovorima na tražene dopise te otvara raspravu:

· predsjednik je pozvan 11.7. na očevid za uvođenje autobusne linije od strane Ureda za promet, ZET-a i policije na relaciji Šestinski dol (Kuniščak) –Šestinski vijenac

Jagušt Danijel upozorava na pojavu driftanja na kružnom toku-molimo policiju na noćne obilaske, također da se i razmotri opcija postavljanja uspornika u ulici Prilaz Kraljičinom zdencu zbog nesavjesnih vozača i neprilagođene brzine vozila.

Lorena Malec Mlinarić obavještava sa sastanka školskog vijeća: školu završilo 372 učenika, disciplina u školi-15 ukora đacima i 1 izbacivanje učenika iz škole. Dva profesora, njemački i tehnički, dali otkaze pa sada u školi fali petero profesora. Upravitelj Špiljar ide u mirovinu. Problem školskog domara, dugotrajno bolovanje, pa su travu oko škole kosili roditelji učenika.
Lorena također obavještava o lošem stanju vježbališta na poučnoj stazi Miroslavec, zaraslo i sprave za vježbanje su trule. Molimo upit - tko održava stazu?

Sjednica je završila u 18:00 sati. 

KLASA: 024-08/23-003/1304
URBROJ: 251-13-11-2/003-23-1
U Zagrebu, 5. srpnja 2023.

Zapisnik obradila: Mirela Gašpert Bertić

Zapisnik sastavio: Jure Tomičić		

Zapisnik vodio:
                Kruno Vuk					Predsjednik Vijeća
								       Mjesnog odbora Šestine:
							                             Kruno Vuk							

